Lav et referat af nedenstående tekst:

Tekst:
De har kendt hinanden, siden de var 12 år gamle og gik i skole sammen, og siden 2015 har TV2 Nords seere kunnet følge Mikkel Egelund og Nicolai Sund på deres jagt efter overnaturlige væsener. Nu er det populære makkerpar klar med endnu en omgang ”Er der Nogen?”. Her besøger de nordjyske steder, hvor der efter sigende spøger. SE HELE SERIEN HER - Det er fedt at komme i gang igen. Når de mørke og kolde døgn kommer, skal vi ud og finde spøgelser – det er en del af vores DNA. Og der sker nogle ting i denne sæson, der får os til at bounce helt op i loftet, siger Mikkel Egelund. Den sidste henrettelse og en skræmt kat I første afsnit af sæson syv besøger Mikkel og Nicolai Provstegaarden, der er Hjørrings ældste hus. Her forsøger de at komme i kontakt med Thomas Bisp, der som den sidste mand blev henrettet i Hjørring. Særligt loftet på Provstegaarden er omgærdet af uhygge, og historien går på, at man engang spærrede en kat inde på loftet, fordi der var mus. Da man næste dag lukkede katten ud, var den skræmt fra vid og sans. Netop historien om loftet får Mikkel lov at udforske, da Nicolai snyder ham til at kravle op uden lommelygte. Se klippet her: Det vildeste bevis hidtil ”Er der Nogen?” udkommer både på video og podcast, og det var netop i forbindelse med optagelsen af en podcastepisode, at ideen til at genbesøge et sted med kameraer, ghostbox og EMF-måler opstod. Lyt til "Er der Nogen?" her: I en episode af podcasten taler værtsparret om steder, de har været tidligere. - Vi ser så et afsnit, hvor vi opdager, at Nicolai faktisk bliver kaldt på af et spøgelse. Han tror, at det er mig, han hører i walkie talkien, men vi opdager, at det er en pigestemme. Derfor tager vi tilbage for at finde ud af, hvad hun vil fortælle Nicolai, siger Mikkel Egelund. Han får kuldegysninger, når han fortæller om genbesøget i sæson syv. - Lad mig bare sige det sådan: Vi får svar på, hvad hun ville. Vi har aldrig fået så klart et svar før, siger han. Udover beviset kan seerne også glæde sig til to programmer med highlights fra alle sæsoner med de vildeste og bedste beviser. Mere følsomme spøgelsesjægere Der er sket meget, siden Mikkel Egelund og Nicolai Sund kastede sig over hjemsøgte steder sammen med tre venner under navnet ”Paranoia” – både hvad angår spøgelsesjagten på kamera og i privatlivet. I 2014 fortalte TV2 Nord om Paranoia, som siden blev til ”Er der Nogen?” Se indslaget her: Privat har begge fået børn, og det at blive fædre har ændret synet på nogle af de historier, der bliver undersøgt i ”Er der Nogen?”. - Det gør det mere følsomt på nogle punkter, for vi kan bedre sætte os ind i folks historier. Vi er gået fra at være drenge til at være voksne, siger Mikkel Egelund. Han kommer med et eksempel på en historie om en pige, der ifølge sagnet blev voldtaget og slog sit barn ihjel. - Når man er ung og sprød, er der ikke noget, der rører en – man tænker bare ”fed historie”. Nu er jeg 36 år og far, og når jeg hører sådan en historie, bliver jeg trist. På den måde har formålet med programmet ændret sig, og vi reagerer på andre ting nu, end vi gjorde før, siger han. Han holder en kort tænkepause og bliver mindre alvorsfuld, mens han konkluderer: - Men vi er stadig drengerøve. Vi bliver sgu aldrig helt voksne. Se første afsnit af ”Er der Nogen” sæson 7 lige her – og find hele serien her:

Referat:
I seks sæsoner har Mikkel Egelund og Nicolai Sund jagtet spøgelser i Nordjylland og spurgt ”er der nogen?” ud i mørket. Nu er de tilbage, og i syvende sæson kommer de tættere på svaret på end nogensinde før.